Z A P I S N I K

Sa 11. sjednice Općinskog vijeća Općine Starigrad održane dana 1. listopada 2026. godine u 14:00 sati u vijećnici Općine Starigrad.

Prisutni vijećnici/ce: Marko Marasović,  Ante Milovac, Tomislav Dokoza, Martina Tomljenović, Marijan Čavić, Ivana Kuzman, Ivan Jurlina, Dragan Bucić, Petra Marasović
Odsutni vijećnici/ce: /
Od ostalih sjednici prisustvovali: načelnik Marin Čavić, pročelnica Marina Milovac i voditelj odsjeka Marija Jukić kao zapisničar.
Predsjednik otvara 11. sjednicu, konstatira kvorum, prisutno je 8 od 9 vijećnika. Odsutna vijećnica Petra Marasović pristiže na sjednicu, prisutno je 9 od 9 vijećnika. Sa pozivom za sjednicu dostavljen je prijedlog dnevnog reda. Predsjednik daje prijedlog dostavljenog Dnevnog reda na glasovanje, isti je usvojen jednoglasno –  glasova Za.
Za sjednicu je utvrđen slijedeći:

DNEVNI RED:
1. Usvajanje Zapisnika sa 10. sjednice Općinskog vijeća Općine Starigrad

2. Aktualno 

3. II. Izmjena Pravilnika o provedbi postupaka jednostavne nabave

4. Odluka o uređenju i postavljanju spomen-obilježja
Ad.1.). Usvajanje Zapisnika sa 10. sjednice Općinskog vijeća Općine Starigrad
Predsjednik daje Zapisnik sa prethodne sjednice na primjedbe. Zapisnik je prihvaćen jednoglasno bez primjedbi sa - glasova Za.
Ad.2.). Aktualno

Predsjednik daje riječ načelniku. Načelnik izvješćuje o aktualnostima: 
Javna nabava za projekt Središnjeg obalnog pojasa 3. faze je završena, pristigle su tri ponude. Najniža ponuda je bila u iznosu od 1.062.000,00 eura. 

Javna nabava za vatrogasni dom je završena, pristiglo je 8 ponuda, prihvaćena ponuda iznosi 1.367.000,00 eura. Kod obje nabave u tijeku je žalbeni rok, odnosno period mirovanja. Nastavno na vatrogasni dom, danas ili sutra bi trebale biti objavljene dvije jednostavne nabave, jedna je stručni nadzor i koordinator zaštite na radu, a druga je voditelj projekta gradnje. Kad se te nabave ugovore, onda se kreće na terenu s  radovima. 
Javna nabava za igralište u Tribnju je provedena. Pristigle dvije ponude, niža ponuda nije zadovoljavala uvjetima natječaja te je odbijena, a druga ponuda je bila dosta veća od procijenjena stoga je postupak poništen. Novi postupak je u tijeku. 
OŠ Starigrad, pristiglo je 7 ponuda sve su veće od procijenjene vrijednosti, te je županija krenula u novi postupak.  Troškovnik će ići na korekciju. Za nas je ovo bitno, jer iznos koji  ne pokriva država je na Općini i Županiji sukladno sporazumu. 
Vijećnik Ante Milovac postavio je pitanje vezano uz nadzor prometa ispred OŠ Starigrad.
Pročelnica: izvješćuje da je problematika poznata školskom odboru. 

Općinski načelnik: imali smo sastanak vezano uz taj problem – tražili smo izmještaj postojeće kamere i stavljanje ispred škole. 
Ad.3.). II. Izmjena Pravilnika o provedbi postupka jednostavne nabave
Načelnik daje uvodno izlaganje: Pravilnik smo donijeli na sjednicu u srpnju, poslan je na nadzor i dobili smo uputu za ispravak, nakon toga je dostavljena druga uputa. 
Prijedlog II. Izmjene daje se na raspravu i na glasovanje.

Općinsko vijeće Općine Starigrad, jednoglasno je bez rasprave sa – 9 glasova Za, donijelo
II. Izmjenu Pravilnika
o provedbi postupka jednostavne nabave
Izmjena čini sastavni dio Zapisnika

Ad.4.) Odluka o uređenju i postavljanju spomen-obilježja
Načelnik daje uvodno izlaganje: Mještani Tribnja su pokrenuli inicijativu za uređenje spomen-obilježja u znak sjećanja na stradale sa područja Tribnja.
Prijedlog Odluke daje se na raspravu i na glasovanje.

Općinsko vijeće Općine Starigrad, jednoglasno je bez rasprave sa – 9 glasova Za, donijelo
Odluku o uređenju i postavljanju spomen-obilježja
Odluka čini sastavni dio Zapisnika

Sjednica je završila sa radom u 14:13 sati

KLASA: 024-02/26-01/07
URBROJ: 2198-9-1-26-2
Zapisnik sačinila





Predsjednik Općinskog vijeća

Marina Milovac            

